gentaiscool/nusaparagraph_topic huggingface dataset:
Salah siji kendaraan umum sing biasa dienggo wong-wong neng kantore kui sepur. Tepate mungkin jenis sepur listrik sing biasane awak dhewe sebut KRL. Kendaraan iki dipilih mergo ora ono pilihan sing liyo. Wong sing duwe mobil utowo montor dhewe mesthi milih kendaraan umum. Alesan sing liyo mungkin kui dadi siji-sijine kendaraan umum sing paling cerak seko kantor. Sebenere KRL kui panggone nyaman. Kursine empuk lan gerbonge kui mesthi resik. Nanging pas lagi wayahe mangkat lan bali kantor, pagi karo sore, KRL kui padet banget. Yen awak dhewe mangkat seko stasiun sing ono neng tengah rutin, awak dhewe entuk jaminan kudu ngadek neng sepure. Pas kui, awak dhewe kudu dempet-dempetan karo penumpang liyane. Yen awak dhewe ngadek, ngobahke sikil sitik kui tekan arep ora mungkin.

Topic: business
Ket tanggal 24—29 Januari, Indonesia Masters diadakno nang Istora Senayan, Jakarta. Koyok biasane, aku mesti nonton lewat TV ben gak ketinggalan berita tentang badminton. Cuma aku iku buru ngeh ambek siji hal, yaiku jumlah court e. Biasane nang negara liyane, court sing dinggo iku onok patang court. Lah nang Senayan iku mek onok telung court. Aku dadi mbatin, Senayan iku gak ideal nek kate digawe perlombaan koyok ngene. Soale nek mek telung court tok sing digawe, pertandingan e iku diadakno sampe dini hari. Sing koyok ngono iku kan bakal ngaruh nang stamina atlet e sisan. Wes ngenteni sampe bengi, terus nek menang sesok e kudu dolen ket awan dan iku jelas stamina ne podo gak optimal kabeh. Kudune kan Indonesia nyediakno panggon sing luwe ideal gawe perlombaan koyok ngono.

Topic: sports
Aku lan konco-konco sak kelas kui melu ekskul robotik pas SMP. Ekskul iki digawe mergo aku lan limo koncu sing liyane mau tertarik banget karo bidang robotik, dadine guruku ngusahake bin awak dhewe iso ngelakoke minate dhewe kui. Guru kui ngundang ponakane neng sekolah. Ponakan kui sing ngajari awak dhewe neng tim robotik SMP. Pertemuan sing kesiji kui perkenalan. Jebul, dheweke disik kui uga sekolah sing SMP sing podo. Bar perkenalane rampung. Mas e kui ngenalke awak dhewe babagan robotik. Awale pancen awak dhewe ora dong opo sing diomongke karo mas e. Nanging, mergo sekolahane dhewe ono keterampilan listrik, awak dhewe iso paham neng pertemuan ke loro.

Topic: technology
Artificial intelligence utowo boso Indonesiane iku kecerdasan buatan, utowo luwe dikenal karo jeneng AI iku simulasi teko kecerdasan sing diduweni ambek menungso sing dimodelno ndek njero mesin terus deprogram ben isok mikir koyok menungso sisan. Jare Mc Leod ambek Schell, AI iki aktivitas penyediaan mesin koyok komputer sing nduwe kemampuan gawe nampilno perilaku sing dianggep podo pintere nek kemampuan iku ditampilno ambek menungso. Intine, AI iku sistem komputer sing isok dilakoni pekerjaan-pekerjaan sing umume butuh tenogo menungso utowo kecerdasan menungso gawe nyelesekno kerjaan iku mau. Salah siji contoh AI iku asisten virtual sing saiki isok diakses nang hp android utowo iOS.

Topic: technology
Ngelakoni urip ambek pasangan iku ora iso alur terus ambek enak terus, soale sing jenenge bedo endas mesti pemahamane nang urip iku mesti seje. Nah guruku iku mesti nganjurno nag wong sing wes duwe bojo iku kudu duwe sabar sing luweh gede timbang pas isek urip dewean. Soale nag wes duwe keluarga utowo bojo, mesti akeh perkoro sing iso dadekno adu lambe sing akhire gegeran. Nah ambek sabar iku maeng iso ngalahno perkoro iku maeng, mangkane guruku mesti nganjurno dikongkon sabar sak sabar-sabare ben ora dadekno ati loro nag ancene ngadepi perkoro sing koyok ngunu maeng. Terus sak liyane iku maeng, yo dianjurno nag ngomong sing enak ben ora dadekno atine wong sing ngerungokno iku loro ambek mangkel.

Topic: slice of life
Gawe jus saiki iso nag omah ora perlu nang tukang jus, soale wes akeh wong sing duwe belnder. Dadi kabeh iso kawe jus nang omah. Belnder iki gampange pol gawene, cukup dicupno ae nang listrik terus ono petek'an siji kanggo sing paling banter mumete gamane, loro sing rodok alon, terus sing telu sing paling alon, ono maneh sing tulisane turbo utowo passed sing fungsine iso langsung paling banter dewe tapi dicekeli terus, soale nag langsung ditinggal ambek tangan langsung mati. Mangkane nag gawe jus karo blender dipasno wae mutere gamane sing dibutuhno, banter utowo sedang, karek butuh'e sing gawe, nag pengen cepet yo sing paling banter, nag pengen roto yo sing sedang. Kabeh karek kebutuhuane.

Topic: food & beverages
Tetulungan karo wong liya iku penting. Urip ana ing donya ora dhewean lan mesti bebarengan karo wong liya. Urip kadhang ning dhuwur uga kadhang ning ndhisor. Mulane kudu mesti tetulungan karo wong liya kaya sing diajarke ana ing Alquran. Nalika ana sapa wae sing njaluk tulung, kene kudu nulung. Ora peduli wong iku beda ambek kene, beda agama, beda keyakinan, beda ras, nanging kudu tetep ditulung amarga kene padha manungsae. Tetulungn uga ora ana rugine. Iku mana dadi tabungan kanggo kene mbok menawa mengko kene ana ing posisi sing angel dadi bisa ana sing nulung sisan. Ayo padha tetulungan karo wong liya!.

Topic: religion
Aisyah diwenehi penggawehan saka sekolahan e karo gurune. nanging penggawehan iki kudu onok kelompok e. Aisyah iki ketepak an sak kelompok karo Regina. saben mulih sekolah aisyah karo regina ngerjakno penggawehan e saking sekolahan mau ben gelis mari lan ora diseneni guru ne. dino senin iki wayah e nggarap tugas ning omah e regina. regina teko e mari ashar. gara-gara tugas e akeh dadine buyar e sampe mari maghrib. wektu maghrib aisyah numpang sembayang ning omah e regina. amarga regina iki duduk wong islam namung regina iki tetep ngoleh i Aisyah sembayang nak omah e. Regina iki wonge ora bedak bedakno konco sing Islam ambek sing ora. 

Topic: religion
Tuk-tuk inggih  punika kendaraan ingkang jumlah rodanipun tiga. Asalipun Tuk-tuk wonten negara Thailand. Kendaraan menika dados  transportasi tradisional Thailand ingkang kedah dicobi nalika plesir wonten mriku. Sejarahipun Tuk - tuk nyatanipun sampun dangu wiwit Thailand ngimpor mobil bekas saking Jepang taun 1957. Kendaraan bekas menika dimodifikasi lan dados tuk tuk ingkang kados sakmenika. Awalipun tuk tuk namung disebat kendaraan roda tiga, nanging sairing berkembangipun jaman, asmanipun owah dados tuk tuk amargi nalika mesinipun murub, swaranipun kados tuk tuk.  Sakmenika, pemerintah Thailand gadhah rencana ngilangake tuk tuk amargi  kendaraan ingkang awalipun digunakaken kangge  ngangkut barang punika dianggep gawe macet lan semrawut.

Topic: leisures
Cerita rakyat sing paling legendaris dan akeh wong sing apal kisahe iku kisahe Kelinci karo Kura-Kura. Kisahe iku tentang Kelinci sing sombong dan ngelokno Kura-Kura nek de’e gak bakal isok ngalahno awake nang perlombaan lari. Soale Kelinci mlayune kuenceng, dan Kura-Kura luambat. Suatu hari diadakno lomba lari maneh. Kelinci lawan maneh karo Kura-Kura. Tengah dalan, Kelinci leren turu disik soale jarake sek uadoh. Dadakno kali iki sing menang Kura-Kura polane Kelinci ngeremehno Kura-Kura mau. Kisah iki isok banget dijupuk hikmahe, yaiku awak dewe gak oleh sombong, opo maneh sampe ngeremehno wong liyo. Gak selamane awak dewe bakal nang nduwur terus. Roda kehidupan iku muter terus, dadi awak dewe gak oleh sombong nang wong liyo iku rek. 

Topic: culture & heritage
Sapa ning kene senengane ndelok tandhingan badminton utawa jawane tampekan?. Ing stasiun tv kerep banget saiki nayangake tandhingan bulutangkis. Indonesia dhewe yen disawang-sawang babagan badminton iki ora isa diremehake. Salah siji atlit kang ngawangga yaiku Anthony Sinisuka Ginting, atlet badminton kang asale saka Bandung, Jawa Barat. Ginting nduweni serangan kang isa dadi kaluwihan uga diwedeni marang mungsuhe. Ginting kang wis menangake akeh tandhingan wis patut yen diuja-uja amarga pancen dadi kebanggaan e Indonesia. Kabeh wong sing seneng karo badminton ndadekake Ginting kaya pahlawan ing olahraga iki. Ginting bakal ngalami akeh tandhingan meneh, kamangka kuwi ayo kabeh padha ndhung Ginting supaya menang lan bisa nggawe Indonesia bangga duwe.

Topic: sports
Olahraga sing paling aman kanggo wong lemu kuwi salah sijine yaiku mlaku santai. Wong lemu kuwi angel banget yen kudu ngejar olahraga jenis kardio abot kaya mlayu amarga bisa ngerusak sendi dengkul uga marai abot ning pernapasan. Mlaku santai iki bisa ngurangi bobot awak yen dilakoni rutin lan dibarengi diet amarg mlaku santai iki uga bisa marai ngontrol panganan sing melbu ning jero weteng. Mlaku sing disaranke karo dokter yaiku 10000 langkah saban dino lan gampang dilakoni kaya mlaku saka kos menyang kantor lan uga bisa mlaku-mlaku ning pasar tanpa kendaraan. Nanging sing dadi kunci yaiku kudu sregep lan konsisten. 

Topic: sports
Biyen aku tau melu pramuka lan tau munggah Gunung Pancar karo kanca-kancaku amarga melu lomba. Akeh peserta sing melu munggah gunung lan melu kabeh mata lomba kaya sandi, semaphore, peta, lan sak panunggale. Ning gunung kuwi uga nan materi lomba P3K lan materi kepiye carane urip ning alas. Ning lomba kuwi aku diajari carane masak rimba kaya manfaatke kabeh sing ana ning alam kaya kayu garing, godhong, lan uga watu kanggo nggawe geni senajan wis sedia kompor parafin. Banjur uga diajari kepiye carane masak ning keadaan darurat lan ngeresiki alam ben ora gampang kobong amarga geni sing isih sisa bekas saka masak. 

Topic: slice of life
Anane kanca kuwi bisa marai wong sing nduweni beban mental cepet waras. Akeh banget wong sing waras saka depresi amarga kancane kuwi ndukung dekne kanthi bener, kaya ngilingake ngombe obat, ngejak mlaku-mlaku, lan uga ngawasi babagan panganan lan ngejak ngobrol babagan sing serius kanthi sing paling gampang. Kanca sing apik iki disaranke dadi terapis pribadi kanggo wong sing depresi, nanging ora perlu ngerasa beban amarga kadhang wong sing depresi iki duwe kekarepan sing ora bisa diomongake. Peran kanca iki mung dadi panggonan crita lan uga panggonan sambat ben pikiran apa sing ana ning sirah kuwi bisa enteng lan ora marai stres. 

Topic: slice of life
Biyen aku tau di ulangi mak'e carane gawe panganan sing pangnanan iku termasuk salah sijine panganan khas daerahku. Panganan iku jenenge Soto. Kabeh wong wes mesti ngerti seng jenenge soto tapi ora kabeh wong ngerti carane gawe Soto. Lah carane gawe soto maeng tibak'e gampange pol. Dadi sing awitan iku maeng kudu disiapno kabeh bumbu-bumbune sing teko bawang abang, bawang putih, kemiri, kunir, godong jeruk, sere. Mari ngunu bumbu iku maeng di alusno utowo diulek sampek lembut. Lah nag wes lembut lagek digongsong tapi ojo sampek gosong soale garai ora enak rasana. Nag wes mari digongsong maeng lagek diwei banyu maring ngunu diumopno sampek molak-malik banyuni terus ditambai uyo ambek gulu, terus godong jeruk ambek sere yo dicemplungno. Lah wes dadi to sotone.  

Topic: culture & heritage
Biyen pas aku isek cilik, mesti aku dolan nang sawah kanggo ngewangi wong tuo nandur jagung a,mbek liyan-liyane. Nah nandur tanduran iku maeng yo tibake ora gampang soale kudu ngerti teorine. Nag ora ngerti carane nandur yo bakal ora terik. Nah pas iku nandur jagung, nah nandur jagung iku sak marine dicaju lemahe lagek dilebokno jagunge, sak marine iku lagek dikei awu sing koyok model pasir ngunu ben gampang terike. Mari ngunu nag wes terik sekitar umur limolas dino lagek digarem ben cepet modote ambek tambak subur. Nah wes ngunu karek ngeteni kobot. Nag wes metu kobote, yo kudu digarem maneh ben uwohe gede-gede ambek apik-apik.

Topic: slice of life
Aku ngeroso ono rong jenis petani neng Indonesia, ono petani sing garap sawahe wong liyo lan ono petani sing garap neng lemahe dhewe. Aku sebenere ora patio paham babagan iki. Aku ngerti informasi iki seko cerito-cerito lan opo sing tak woco. Petani sing garap sawahe liyo kui sing paling mesake. Soale, dheweke ora entuk bathi segedhe petani sing duwe lemah dhewe. Nanging ono untunge uga dadi petani sing koyo ngono. Soale, dhewe ora nanggung rugi misale gagal panen. Dheweke wis digaji sak ben dinone. Bedo cerito yen model bayarane ora koyo buruh tani nanging bagi hasil. Senadyan, petanine ora ngurus perkoro pupuk lan liya-liyane. Nanging yen gagal panen, dheweke uga ora entuk hasil opo-opo.

Topic: slice of life
Paralayang kui menurutku olahraga ekstrem sing apik. Olahraga kui koyo olahraga ektrem laine uga medeni. Piye ora wedi,  awak dhewe iso mabur duwur banget koyo elang, senadyan awak dhewe seko cilik ora tau diajara corone mabur. Kui duwur banget. Nanging rasa wedi kui bakal dadi ora keroso pas awak dhewe wis ngelakoke. Neng duwur kui pemandangan sing iso awak dhewe delok kui endah banget. Donyo sing biasane awak dhewe delok kui dadi ketok cilik seko duwur. Awak dhewe uga iso ngerasa dadi bebas. Angin kui iso ngliwati sela-sela rambute dhewe. Sirahe awak dhewe dadi keroso enteng. Pas sikile dhewe ngidak lemah meneh, awak dhewe dadi ngeroso pengen mabur meneh.

Topic: sports
Pas isih SMA, aku lan kancaku melu kegiyatan penghijauan sekolah. Aku lan kancaku dadi perwakilan kabupaten kanggo dadi koordinator ning sekolah. Tugase yaiku nggawe surat kerjasama karo OSIS kanggo nggawe ijin kegiyatan lan uga ngurus distribusi bibit sing ana ning sekolah. Bibit saka pemerintah kabupaten yaiku bibit tanduran mangga, jambu, beringin, lan uga sawo kecik. wit iki ditandur ning lapangan mburi sekolah kanthi kabeh kelas ana bagiane dhewe. Sak kelas diwenehi jatah 5 bibit kanggo nandur lan uga kudu diwenehi jeneng kanggo pengawasan saban dina. Dadi mengko gantian para siswa nyiram miturut jadwale dhewe lan miturut kelompok lan wit sing dibagi. 

Topic: slice of life
Budaya tradisional  wonten Jogja pancen tesih kathah ingkang lestari. Jogja ingkang gadhah kathah kuliner tradisional, kasunyatanipun ugi gadhah piranti kangge masak ingkang tradisional. Piranti masak punika kathah jinisipun, kayata gentong, kuali, teko, lan kendil. Desa Kasongan wonten Bantul dados pusat padamelan gerabah. Gerabah didamel saking lempung ingkang dibakar. Amargi piranti masakipun didamel saking lempung, daharan ingkang dimasak wonten gerabah dados langkung wangi lan kathah gizinipun. Gerabah lumrahipun dipunangge kaliyan bakul ingkang sadeyan daharan tradisional kados gudeg, empal gentong, kaliyan teh poci. Kekiranganipun gerabah inggih punika teksturipun ingkang langkung kasar lan gampil pecah. Menawi diasahi, piranti masak saking gerabah langkung dangu garingipun.

Topic: food & beverages
Aku kui tekan saiki ora duwe konsol nitendo jenis opo wae. Aku dolan gim Pokeman lan Harvest Moon kui seko laptop. Ben Kowe-Kowe iso dolan gim Nintendo neng komputer utowo laptop, Kowe iso ngikuti cara neng ngisor iki. Sing kesiji, awak dhewe kudu unduh emulator konsol sing awak dhewe pengeni, ben gampang dicontone nganggo Game Boy Advance (GBA). Web sing nyediane aplikasi kui akeh, awak dhewe iso milih sing endi wae. Awak dhewe mung perlu ketik wae "unduh GBA emulator" neng Google. Bar kui, unduh sesuai petunjuk neng lamane. Sing keloro, awak dhewe kudu unduh ROMe. ROM kui data sing gime sing bakal dijalanke karo emulator kui. Carane uga arep podo. Ketik wae jeneng gim sing dipengeni karo "ROM". Bar diunduh, kowe iso ngedolanke gime kui liwat emulatore.

Topic: technology
Zakat ing ajaran agama Islam iki dadi bagian sing ora oleh dilewatna. Apa maneh nalika kene wis duwe harta dewe. Zakat iki dilakoni nalika ana wulan pasa, sadurunge riyaya Idul Fitri. Yen kene ngetokna zakat 2,5% saka harta sing diduweni, iku bisa ngeresiki harta iku lan nambah pahala ning wulan pasa. Nyalurake zakat uga gampang banget. Saiki wis akeh lembaga sing bisa nrima lan bisa nyalurake zakat kayata LAZISMU (Lembaga Amil Zakat Infaq dan Shoadqoh Muhammadiyah) sing siap nrima zakate kene lan disalurake ning wong sing mbutuhake. Aja nganti ngelalekna kewajiban iki supaya urip luwih berkah lan tentrem, adem, ayem lan bisa akeh ganjarane. 

Topic: religion
Lagu daerah ancene sampek saiki kudu dilestarikno soale iku termasuk warisan budaya sing kudune dijogo. Lah salah sijine lagu daerah sing sampek saiki terkenal ambek gelek dinyanyekno yoiku lagu gundul-gundul pacol sing teko daerah jawa tengah. Jarene lagu iki asline ditujukno gawe bocah cilik, tapi ono sing garani nag lagu iki asline ditujukno kanggo peminpin sing ora peduli ambek masyrakat sing dipimpin nag jaman biyen. Lah lagu iki asline diciptakno karo sunan kali jogo gawe syiar agama islam. Masio lagu iki wes lawas tapi nag jareku lagu iki paling enak direngekno ambek digawe dolanan nag ngudang bocah cilik. Opo maneh bocah cilik sing dase gundul.

Topic: culture & heritage
Wanita lan anak-anak kuwi kalebu wong sing rentan kena kekerasan lan kalah karo dominasi patriarki, utamane wanita sing ana ning desa. Program sing digalakake pemerintah saiki yaiku program pemberdayaan wanita desa. Program iki disaranke ana ning saban desa lan diolah karo komunitas ibu-ibu PKK. PKK desa iki kudune nduwei program sing uga ana hubungane karo pengembangan UMKM kaya industri oleh-oleh lan uga kerajinan. Tujuane program iki yaiku nyiptakake wanita sing mandiri lan uga kesejahteraan keluarga uga manfaatke potensi sing ana ning desa. Program sing ana ning desa iki kudu diawasi karo pemerintah ben tetep mlaku lan ora penyelewengan. Ben tambah gayeng, usaha iki bisa gabung karo karang taruna. 

Topic: slice of life
Gundul-Gundul Pacul iki lagu daerah sing asale teko Jawa Tengah. Lagu iki diciptakno karo R. C. Hardjosubroto. Onok sing ngomong sisan nek lagu iki gubahane Sunan Kalijaga ambek konco-koncone pas sek remaja. Onok sisan sing ngomong nek lagu iki karyane Raden Umar Said alias Sunan Muria. Lagu iki nduwe arti filosofis sing mulia. Lagu iki nyeritakno seorang pemimpin iku guduk sing nganggo mahkota, tapi de’e sing nggowo pacul gawe nyangkul ambek ngupayahno kesejahteraan gawe rakyat karo wong akeh. Wong Jowo ngomong pacul iku papat kang ucul. Kemuliaane uwong iku tergantung ambek patang hal, yaiku yaopo uwong nganggo mripat, irung, kuping, ambek lambene.

Topic: culture & heritage
Pengering rambut dadi salah siji barang elektronik kang ngewenehi akeh manfaat amarga bisa ngewenehi hawa panas saka corong sing ana ning pucuke. Sak liyane kanggo nggaringake rambut, piranti elektronik iki uga bisa nggaringake klambi sing isih teles. Ning jero piranti iki ana motor kanggo nggerakake kipas lan ana sing kanggo ngasilake panas ben rambut cepet garing. Banjur uga ana thermostrat sing bisa nahan panas ben ora kelebihen lan marai rusak. Banjur ning pengering rambut jaman saiki uga ana teknologi kanggo ngasilake ion ben rambute ora gampang rusak. Kabeh pengering rambut iki uga duwe saklar kanggo murup lan mateni, dadi piranti iki tetep aman digunakake. 

Topic: technology
Dina Selasa kuwi dadi dina sing paling marai kesel kanggo Nina amarga dina kuwi Nina kudu wara-wiri ngurus rekening saka kantor menyang bank. Nina kepikiran nggawe rekening kanggo nyimpen dana darurat sak uwise oleh seminar saka pegawai bank ning kantor. Seminar kuwi isine yaiku babagan asuransi lan jaminan keuangan ning umur sing senja. Nina wis kepikiran kanggo nyisihake dhuwit sing diolehi saka gawean lan uga celengan kanggo dana darurat sing ora oleh diuthik senajan Nina lagi pengen tuku barang. Nina nggawe rekening ning bank swasta amarga bunga potongane luwih cilik lan aplikasi bank sing digawe luwih gampang lan bisa diatur. 

Topic: slice of life
Wisata Jogja sing jarang ana wong sing ngunjungi yaiku Museum Ullen Sentalu. Museum ini majang kabeh barang sing ana hubungane karo budhaya Jawa. Museum iki ana ning Kaliurang, arah ning Merapi. Yen saka Tugu Jogja, bisa numpak kendaraan sing arahe ning lor utawa bagian merapi. Museum iki akeh peninggalan lan dikelola karo pemerintah sing kerja bareng karo pihak swasta. Ning museum iki, ora oleh nyekel barang utawa foto amarga ben pengunjunge tetep akeh lan penasaran pengen mlebu nang museum iki. Museum iki uga kadang ngadakke acara kanggo umum. Yen pengen gabung acarane bisa mbuka web utawa sosial mediane lan nggolek info babagan acara sing diadakke Ullen Sentalu. 

Topic: leisures
Aku iki sering banget nggolek konten olahraga gawe tak tuti. Alesane iku aku gak eroh olahraga jenis opo sing gampang, gak mangan akeh panggon, tapi efektif. Pas tak golek, kabeh iku pasti podo nyarano gawe ngelakoni squat. Pas tak delok, gerakane iku sederhana pol, mek nekuk lutut dan mosisikno awak ben gak maju nemen. Dan pas tak golek maneh, squat iku nduwe akeh pol manfaat. Siji, nguatno otot inti. Loro, mbakar kalori nang awak. Telu, nguatno otot awak bagian ngisor alias bagian sikil. Papat, ningkatno kemampuan ambek kekuatan atletik. Limo, ngeduno resiko cedera. Enem, ningkatno motivasi gawe ngelakoni olahraga. Terakhir, ningkatno stabilitas ambek postur awak.

Topic: sports
Akeh wong lanang sing kepengen duwe awak sing sehat lan otot-otot sing gedhe. Impian koyo ngono kui akeh sing ora kewujud soale akeh sing ora iso duwe alat-alate eng omah. Nanging saiki awak dhewe iso latian kanggo gedheke otot neng pusat-pusat kebugaran sing ono neng sekitar omahe dhewe. Rata-rata regone kui ora larang, sekitar 150 ewu ben sasine, awak dhew wis iso nganggo fasilitas sing dicepake neng kono. Iki rogo sing murah banget. Yen awak dhewe ngelumpuke duwit anggota kui selama 3 taun, durung tentu awak dhewe iso tuku siji alat olahraga. Padahal neng kono, wis ono alat-alat sing lengkap. Dadi luwih nguntungke yen awak dhewe gawe kartu anggota timbangane tuku alat kanggo neng omah.

Topic: sports
Golek wisata alam neng tengah-tengah kota gede kui pancen angel. Nangging kanggo wong sing ono neng Yogyakarta, ono alternatif yen pengen delok ijo-ijo neng tengah kota. Universitas Gadjah Mada utowo UGM dhuwe taman sing jenenge Wisdom Park utowo Taman Kearifan. Taman iki ono loro bagian, bagian lor lan bagian kidul. Taman Kearifan sing sisih lor kui ono danau buatane. Sing sis lor iki, uga dadi bagian sing akeh wit-witan sing gedhe. Neng kene kowe bakal akeh krungu swara manuk sing werno-werno. Neng kono howo ne adem. Akeh panggon lingguhan yen wong-wong pengen leren bar kuliah. Sisih iki luwih kerep digawe kanggo olahraga, koyo jogging lan dayung. Sing sisih kidul kui kerep dieengo piknik.

Topic: leisures
Aku iku nduwe konco sing sueneng pol mangan coklat. Sembarang kali jenis coklat ambek olahane iku de’e seneng. Alesane iku nek marine mangan coklat, pasti stres e iku dadi ilang dan mood e isok dadi apik maneh. Dadakno teko akeh penelitian, coklat iku ancen ampuh banget gawe ngilangno stres. Onok akeh pol alesane. Siji, coklat iku nduwe kandungan theobromine ambek phenylethylamine sing isok ningkatno hormon serotonin nang utek. Nek wes ngono, uwong sing mangan coklat iku dadi ngeroso seneng. Loro, nek awak dewe mangan coklat, hormon kebahagiaan koyok dopamin ambek endorfin iku bakal dilepasno nang njero awak dewe. Telu, coklat iku isok ngilangno hormon kortisol sing dadi penyebab stres.

Topic: slice of life
Sego goreng tau dinobatno dadi salah siji panganan paling enak sak dunyo. Wong Indonesia pun hampir gak onok sing gak seneng ambek sego goreng, termasuk aku. Arek cilik sampe wong tuwo pasti seneng ambek sego goreng. Sembarang kalire jenis sego goreng sing isok dipilih sesuai selera onok nang ndi ae. Mulai sing wernoe putih sampe werno abang, topping ayam sampe topping seafood, porsi diet sampe porsi super jumbo, sing murah sampe sing larang, kabeh onok. Wes enak, ringkes, dan onok nang ndi ae. Bahkan awakmu arep lungo nang endi ae, termasuk nang luar negeri, pasti sek isok nemu sego goreng.

Topic: food & beverages
Ing saban daerah, mesti ana salah siji omah adat sing dadi peninggalan lan dadi cagar budaya. Nanging sajane ning daerah iki ya akeh rumah adat sing isih alami. Salah siji contone yaiku omah adat bubungan ning Bengkulu. Omah adat bubungan iki digawe saka kayu nanging awet lan isih digawe karo penduduk. Amarga omah iki omah panggung, ning isor omah iki digawe kanggo nyimpen barang-barang. Kamangka kuwi, cara ngopeni omah iki yaiku ngewenehi pelitur ben ora kena rayap. Setaun sepisah, kayune uga kudu diganti ben ora keropos lan kayu iki uga kudu nganggo kayu sing awet kaya mahoni utawa jati. Ning omah iki uga ora oleh ana pawon ben adoh saka geni ben omahe ora kobong. 

Topic: culture & heritage
Aku iku sering banget nonton pertandingan olahraga. Mulai teko bal balan, basket, tenis, sampe badminton. Tapi kali iki aku niat gawe ndelok pertandingan kasti. Kebetulan panggon pertandingan e gak tapak adoh teko omahku, akhire aku berangkat gawe nonton pertandingan kasti ne. Pas nang kono, dadakno gak sepiro rame. Bahkan tribun e ae gak kebak. Mungkin mergo gak akeh peminat e kasti iki, makane sing nonton yo gak seakeh nang pertandingan liyane. Akhire aku milih panggon sing rodok rame sitik ben gak ngeroso dewe nemen. Pas pemain e iku mukul bal, dadakno bal e iku sampe home run. Sing marakno aku kaget, bal e iku mendarat pas banget nang aku. Jarene nek ngono iku bal e oleh tak simpen, dan pemain e engkok bakal nganggo bal anyar. Yoweslah akhire bal iku mau tak lebokno tas gawe kenang-kenangan.

Topic: sports
Pas preian semester tahun 2013, aku dijak koncoku mungga gunung, yo ancene aku durung tau mungga gunung sak durunge. aku senenge pol soale iso delok pemandangan alam langsung nag ngarepe moto. Pas lagek oleh setengah teko munggo gunung iku maeng aku wes iso delok nag pemandangane bener-bener apike pol. Terus garai paling keilingan terus yoiku howone sing gak iso dipetuki nag gak nang duwur gunung, mari ngunu nag dukur gunung iku maeng iso delok  sing jenenge lentang pas bengi. Lentange ketok pateng semburat uapike megilan soale ora kelilingan mendung blas. Mari ngunu aku yo iso langsung jemok mendunge, mboh iku mendung opo kabut tapi rasane pas jemok kosok disemprot banyu cilik-cilik ngunu. Wes pokok'e megilan.

Topic: leisures
Kira-kira setaun bar pandemi COVID-19 diwiwiti, wis akeh panggon-panggon sing dibuka meneh. Salah sijine masjid. Pas kui, wong-wong wis diolehke salat berjamaah neng masjid. Nanging, mergo penyebaran penyakit kui isih akeh, ono protokol utowo peraturan sing kudu awak dhewe taati. Sing pertama, awak dhewe ora duwe gejala panas, pilek, utowo penyakit liyane. Sing ke loro, awak dhewe kudu nganggo masker terus selama ono neng jero masjid. Takmir mesjid uga kudu nyepake termogun kanggo mrikso suhu jamaah sing teko. Saf neng jero masjid kui uga dadi renggang. Paling ora jarak siji wong karo liyane kui 1 meter. Jamaah uga disaranke ora suwe-suwe neng masjid. Seko imame dianjurke maca surat sing cekak-cekak lan ora disaranke uga ora dzikir suwe-suwe.

Topic: religion
Penggawean preian ambek keluarga utowo ambek konco yoiku penggawean sing sing iso dilakoni bareng-bareng ambek konco utow keluarga nag waktu preian utowo pas duweni waktu luang. contone koyyok rekreasi bareng, mlaku-mlaku bareng, dolan bareng, mangan bareng, ambek liyan-liyane sing sak jenise iku. Terus penggawean sing koyok ngunuku saiki yo macem-macem soale sing jenenge perkembangan jaman yo wes maleh terus teknologi yo tambah maju, akhire pola pikire wong sing anggepi masalah penggawean preian ambek keluarga utowo konco yo iso ae bedo-bedo. Contone nag bocah enom mesti cangkrukan bareng. Iku wes dianggep penggawean preian ambek konco. Tapi iku maeng seje maneh nag wong sugeh.

Topic: leisures
Supoyo akeh kawulo enom sing gelem dadi petani, awak dhewe butuh bantuan seko pemerintah seko berbagai bidang, utamane seko dana lan kebijikan. Ono beberapa hal sing iso pemerintah lakoke supoyo wong-wong enom gelem dadi petani. Sing kesiji, pendidikane supoyo iso dadi petani kui iso dimudahke. Sing keloro, ono suntikan dana kanggo cah enom sing pengen ngewiwiti dadi petani. Sing ketelu, kebijakan perkoro distribusi lan rego asil panen kui kudu mihak karo petani. Sing kepapat, teknologi pertaniane kui kudu dikembangke lan petani sing modale terbatas tetep iso duwe akses nek teknologi kui. Sing kelimo, pemerintah iso melu ngawasi dalan rante pasokan sing ono neng pasar. Supoyo rego sing ono neng pasaran kui tetep gawe petani untung.

Topic: slice of life
Mebanten saiban utawa mebanten kuwi salah sawijine tradisi hindu ning Bali kanggo ngewujudake salah sawijing ajaran yen kabeh menungsa kudu duwe sifat anersangsya utawa ora mentingake awake dhewe lan uga sifat ambeg para mertha, yaiku ngedisikake kepentingane wong jaba lan makhluk liyane. Tujuan mebanten iki ya mesti ngucapake rasa sukur kanggo berkat sing diwenehi karo Sang Hyang Widhi Wasa. Sembahyang mebanten iki umpama sedekah ning agama liya. Biyasane dilakoni pas rampung masak wayah isuk. Masakan kuwi dadi sesembahan amarga panganan kuwi dadi simbol panguripan ning dunya iki. Mebanten iki uga dadi salah siji wujud Panca yadnya sing dilakoni wong Hindu. 

Topic: religion
Mesin sing digawe umbah-umbah ancene manfaate megilan kanggo wong-wong opo maneh emak-emak. Mangkane saiki angger uwong roto-roto mesti duwe sing jenege mesin cuci soale ono pengeringe barang dadi ora atek ngenteni panas, terus iki yo manfaate pol opo maneh nag wayae udan-udanan tambah pase pol. Tapi nag duwe mesin jujui yo kudu diperhatekno masalah banyune, ambek kudu diresiki disek sing jenenge najis ambek orae soale nag langsung dilebokno yo bakal najis kabeh, opo maneh banyune kan mok sak itik ora akeh. Mangkane nag umbah gawe mesin iku maeng kudu diresiki disek, dibuak endute sing sekirane gowo najis, ambek didewekno pakean sing sekirane luntur ben awet pakeane.

Topic: technology
Akeh cerita daerah ning Indonesia sing ana hubungane karo dunia gaib amarga wong Indonesia isih percaya karo anane setan utawa roh wong mati sing bangkit maneh dadi memedi utawa dhemit. Nanging crita setan iki didominasi karo wong wedhok sing seda banjur ngewalesake dendam lan angkara murka amarga dipateni, dirudha paksa, utawa kena kekerasan kaya crita kuntilanak, wewe gombel, lan sak panunggale. Miturut salah siji artikel, akehe setan wedok iki disebabake karo angka rudha paksa ning Indonesia iki dhuwur lan crita setan iki bisa dadi media kanggo nyuwarakake keresahan iki ben wong padha sadar yen wong wedhok nin Indonesia iki krisis keamanan. 

Topic: culture & heritage
Gawe awakmu sing seneng nonton kejuaraan olahraga opo ae, pasti bakal nduwe atlet utowo olahragawan favorit sing dibanggakno. Pokok wong iku melu kejuaraan opo ae pasti bakal ditonton gawe dukung. Onok salah siji cara gawe apresiasi atlet senenganmu secara langsung dan iku guampang banget. Carane iku ngirimi pesan langsung nang akun media sosial pribadine. Awakmu tulis pesan sing isine ungkapan atimu dan nganggo o boso sing enak diwoco dan tetep sopan. Kirimno pesan piro ae sak akehe dan sak tuwukmu. Nek awakmu beruntung, pesenmu iku mau isok dibales dan awakmu malah isok berinteraksi luwe lanjut karo atlet senenganmu. Cobaen saiki nek penasaran.

Topic: sports
Taman Mini Indonesia Indah utawa TMII iki pancen wahana sing pas kanggo promosi budhaya sing ana ning Indonesia. Salah sawijine yaiku babagan omah adat sing disulap dadi galeri utawa museum. Ning TMII bocah-bocah bisa ngenali omah adat sing manika warna masio sebagian mung replika kanggo ngindari kerusakan. Anane TMII iki uga ngewenehi wawasan yen arsitektur daerah ning Indonesia iki akeh maceme lan uga akeh filosofine kaya ruangan kanggo tamu sing dipisah karo ruangan kanggo keluwarga. Maknane, wong ning Nuswantara iki ngurmati privasi lan bisa profesional kanggo misahake urusan pribadi karo masyarakat njaba, apa maneh yen posisi wong kuwi dhuwur kaya kepala suku. 

Topic: culture & heritage
Internet IndiHome lan sinyal seko Telkomsel kui tau ilang pas dino Rebo 21 Desember 2022 sekitar jam setengah 5 sore. Pas kui, aku lag nonton film neng kamar. Ngerti-ngerti film sing tak tonton kui mandeg dhewe. Aku bingung awale, soale yen internet madeg kui biasane mergo mati lampu. Terus, ibuku lan adiku ngomong yen sinyal Telkomsele yo ilang. Pas krungu kui, aku langsung delok media sosial. Jebul bener, internet IndiHome kui lagi midun. Pas delok neng media sosial mau wis akeh sing komplen, aku mikir aku ora perlu komplen meneh. Mergone, aku ameh komplain wae internet ora bakal tambah cepet balik. Akhire, internet kui ngurup meneh sak durunge magrib.

Topic: technology
Kanggo para mahasiswa sing mbutuhake penghasilan kanggo dhuwit jajan, dodolan akun kanggo aplikasi streaming kuwi dadi solusi paling apik kanggo nambah penghasilan. Cukup nyebarake brosur ning internet lan oleh dhuwit jajan yen wis bisa ngurus akun kanthi rampung. Mahasiwa iki biyasane manfaatke peluang ning internet kaya Twitter lan instagram sing luwih gampang amarga pasare uga akeh kaya para penggemar Netflix, Youtube, lan Spotify. Usaha iki gampang banget dilakoni lan mung butuh ketelatenan. Kamangka, ayo para mahasiswa sing pengen tambahan dhuwit jajan, bareng-bareng manfaatke peluang iki ben bisa menisan sinau bisnis cilik-cilikan ben bisa mbantu wong tuwa lan nambah dhuwit jajan.

Topic: business
Diffuser iku alat sing fungsine gawe ngubah minyak esensial dadi uap wangi, terus nyebar nang udara ben luwe gampang dihirup. Penggunaan diffuser nang njero ruangan iku isok nyiptakno suasana sing nyaman terus nenangno. Onok akeh pol jenis diffuser sing isok dinggo ben dinone. Siji, diffuser lilin. Loro, evaporate diffuser. Telu, nebulizer diffuser. Papat, ultrasonic diffuser. Sing bedo iku mek bentukan ambek cara kerjane, tapi fungsine iku podo kabeh, yaiku nyebarno ambu wangi nang ruangan iku mau. Jenis minyal esensial sing ditetesno nang diffuser dan biasa dinggo gawe ngerileksno pikiran iku onok akeh. Mulai teko neroli, lavender, eukaliptus, jahe, rosemary, bergamot, ambek jeruk.

Topic: technology
babagan wisata alam iki wis dadi isu ning wilayah Jogja. Utamane pembangunan HEHA Ocean View ning sawijining pantai ning Gunung Kidul. HEHA Ocean View iki nyediakake panggon sing apik nanging ya larang banget kanggo warga amarga sasaran pengunjunge dudu warga lokal. Wong sing kerja ning kono ya dudu warga lokale dewe amarga njupuk saka panggon liyane lan kurang manfaatke tenaga warga Gunung Kidule dhewe. HEHA Ocean View iki maune mung wisata alam sing kurang promosi banjur dibangun ulang ben katon apik, nanging malah ngewenehi kerugian. Amarga kuwi, ayo ndukung pemerintah ben kudu bisa evaluasi bab perijinan kanggo wilayah iki lan mbangun Gunung Kidul bareng warga. 

Topic: leisures
Wingi pas petok koncoku deke cerito pembahasan khotbah sing direngekno pas minggu iku. Deke cerito nag isine khotbae ancene bener . Sing dibahas jarene masalah bocah enom sing wes akeh kenek pengaruhi sing ora apik teko perkembangan jaman iki. Khotbah jelasno nag bocah saiki wes ora karuan tingkahe tek-tek upload status nang media sosial mboh iku pas dolan-dolan, pas iku mangan, utowo pas mangan bareng ambek pacare. Padahal iku maeng termasuk perkoro sing ora pantes diumbar-umbar soale iso dadekno perkoro sing ora apik teko. Lah khutboh maeng ngajak bocah-bocah enom kabeh podo ati-ati nag gawe media sosial soale nag ora ati-ati bakal ciloko.

Topic: religion
Bapakku nduweni macem-macem gendang ing omah. Gendang yaiku salah siji piranti lagu saking daerah Jawa Tengah. Piranti lagu iki ditabuh gawe tangan lan ora nggunakake piranti bantu liyane. Gendang nduweni bentuk tabung lan biasane digawe saka kayu.  Gendang sing digawe saka kayu biasane awet yen digawe. Ing pucuke gendang ditutup karo bahan tipis sing digawe saka kulite wedhus utawa sapi. Gendhang nduweni fungsi gawe ngatur iramane lagu. Gendang nduweni warna sing macem-macem kayata abang, coklat, ireng lan sapanunggalane. Gendang nduweni macem-macem ukurane yaiku 185 nganti 200 cm lan nduweni diameter 80 cm. Gendang nduweni macem-macem jenise gendang dhawa, gendang beleq, gendang beriak, lan sapanunggalane.

Topic: culture & heritage
Kecelakaan lan bencana alam kuwi dadi masalah sing dadakan lan sering banget ngentekake dana. Apa maneh kecelakaan amarga akeh sing kudu didandani lan kudu ditebus. BPJS sing angel diurus uga dadi alesan kenapa dana darurat iki kudu digawe karo wong akeh. Sing ana ning pikiran yen ana dana darurat yaiku rancangan biaya sing gede lan uga bisa marai kurang penghasilan. Kamangka, dana darurat iki bisa dadi kategori kondisi dhuwit sing nganggur utawa uang dingin sing bisa disisihake. Amarga kuwi, ayo mulai nggawe rekening kanggo dana darurat ben yen ana apa-apa ora kebingungan lan kangelan nggolek selangan uga ora repot ngurus asuransi. 

Topic: slice of life
Ajaran agama sing uga sering dibahas yaiku babagan jihad amarga akeh sing salah pangerten marang ayat sing mbahas jihad. Akeh wong kang mikir yen jihad kuwi padha karo perang lan angkat senjata. Jihad iki disimbolake dadi perlawanan marang kebijakan sing ora bener. Nanging jihad iki luwih adoh saka kuwi amarga jihad dewe akeh jenise lan akeh carane. Jihad kuwi ana sing jihad ngempet hawa nafsu, jihad ning dalan harta kaya sedekah, jihad golek ilmu, uga dzikir bisa dadi jihad. Nanging sing sering digemborake ya babagan ngelawan pemimpin kang dzalim. Nanging pemimpin dzalim iki uga ora dijelasake lan marai akeh wong kepikiran sing ora bener lan ora ngurmati para pemimpin. 

Topic: religion
Onok akeh trasnportasi sing isok ditumpaki gawe perjalanan nang destinasi wisata. Salah sijine sing paling terkenal iku sepur. Gak koyok jaman mbiyen, sepur jaman saiki jauh luwe nyaman. Gak onok maneh penjual keliling sing nyumpeki gerbong. Hal iku mergo sing oleh melbu nang gerbong sepur wes kudu nduwe tiket. Saiki, pesen tiket sepur iku isok lewat ndi ae. Mulai teko ndek stasiun langsung sampe pesen online. Cara pesen tiket sepur online iku gampang banget. Awakmu download disik aplikasi KAI, terus ngisi data diri disik. Mbari ngono, pilih stasiun asal karo stasiun tujuan. Nek wes, pilih jadwal sepur sing pas gawe awakmu. Terus pilih panggon kursi dan bayar tikete. Nek berhasil, berarti tikete wes ketuku. Dan gak usah atek cetak tiket, awakmu cukup scan QR teko aplikasi iku mau gawe melbu nang lokete.

Topic: leisures
Aku tau lagi ngerasake kesusahan banget. Bapakku durung suwe kui sedo. Ibuku ora duwe penghasilan sing tetap. Adiku isih butuh sekolah, lan aku dadi anak sing paling barep. Aku ngeroso kudu nafkai ibu lan adiku. Nanging aku bingung, aku isih kuliah lan durung iso golek gawean. Nanging aku kelingan tau krungu iki neng kajian. Yen Allah kui mesthi ngewangi hambane sing lagi kesusahan. Gusti Allah ora bakal marangi cobaan neng hambane sing ora sesuai karo kempuaan hambane. Aku kudu yakin yen perkoro-perkoro iki mungkin ora mungkin dituntaske neng motoku, nanging kanggo Allah kui iki perkoro sing gampil. Aku kudu tetep dongo lan inget marang Tuhan Sing Maha Penyang.

Topic: religion
Aku nduwe misanan sing nduwe hobi masak. De’e iku paling seneng utak atik resep utowo nggawe resp anyar. Kabeh jenis panganan wes tau dicoba ambek de’e. Tapi misananku iki paling seneng nggawe cookies. Awale mergo anake sing rewel njaluk tuku cookies tapi gak dituruti ambek bapakne. Akhire misananku nyobe gawekno cookies gawe anake dan anake seneng banget. Sejak iku de’e mesti ngestok cookies nang omahe. Nek wes wayahe nggawe cookies, pasti misananku bakal nggawe akeh banget dan engkok bakal dibagi-bagino nang sanak dulure kabeh, termasuk aku. Dan ancene ya, rasa panganan teko wong sing hobi masak iku gak tau gagal, mesti enak.

Topic: leisures
Tahu walik saged dados pilihan nyamikan saking Jogja sanesipun bakpia. Tahu walik punika nyamikan saking tahu ingkang sebelah lebetipun dipunwangsul medal lan dipunsukani isian glepung kanji kaliyan daging ayam. Wonten Jogja, warung ingkang sadeyan tahu walik inggih punika asmaipun Tahu Walik Om Ta. Saben tahunipun dipunregani sewu rupiah. Regi mirah, isi adonan ingkang kebak, kaliyan raosipun ingkang gurih ndadekaken tahu walik Om Ta laris manis dipuntumbas tiyang lokal utawi turis. Sampeyan ingkang pengen mbeta tahu walik kangge oleh-oleh saged mesen tahu ingkang setengah mateng. Dhateng griya, tahu walik menika saged digoreng malih ngatos mateng terus dipundahar bareng sambelipun ingkang sedep. 

Topic: food & beverages
Rampung pandemi corona iki, bisnis pariwisata ning Indonesia iki isih kerasa lesu amarga wong kang duwe modal akeh sing pada rugi, salah sawijine wong kang ngelola hotel lan penginepan cilik sing ana ning pinggiran kutha. Hotel-hotel iki kalah karo hotel sing sistem pemasarane luwih apik amarga ono modal sing bisa diolah. Nanging hotel-hotel iki kadhang ya ana sing adoh saka objek wisata, malah hotel sing mbutuhake tamu ben usahane ana kelangsungane kuwi sing sepi, padahal kualitase ya ora bedha adoh. Amarga kuwi, ayo dadi wisatawan sing cerdas lan bisa mbantu nguripake bisnis perhotelan cilik ning daerah. Yen nduwe tenaga lebih, ayo padha melu nggalakake utawa masarake hotel-hotel ning daerah ben luwih rame. 

Topic: leisures
Pas jaman kuliah, aku kerep moco Alquran neng musala neng jero kampusku. Aku biasane moco kitab suci agama Islam kui bar salat berjamaah. Aku ora moco akeh-akeh, biasane sekitar siji tekan rong halaman. Ngerti-ngerti, aku dikontak karo salah siji pengurus musala kampus kui. Aku dijaluk maca Alquran neng salah siji pengajian sing diadake neng masjid Al-Adab kui. Aku bingung kenapa aku ditawari. Mungkin, mergo aku kerep maca Alquran neng kono, nanging aku sadar yen moconanku kui durung bener. Aku uga sadar yen swaraku ora kui ora penak dirungoke. Dadine, tak putuske kanggo tolak tawaran seko pengurus kui. Harapane, ono wong sing luwih apik woconane sing jupuk tugas kui.

Topic: religion
Tahun iki koncoku iku moro-moro ngongkon aku dodolan. Nah aku yo bingung lah dodolan nang endi, panggonan ae ora duwe, terus koncoku iku ngomong. Nag dodolan saiki iku ora kudu duwe panggonan ambek bondo gede gawe nyewo enggon, soale saiki ancene ono sing jenenge dodolan online sing kenek dilakoni teko omah. Dadi ora atek bukak utowo nyewo panggonan sing ancene gedene pol nag nyewo. Terus saiki yo wes akeh sing ngelakoni dodolan nang omah teko internet. Maring ngunu polahe ora atek nyewo enggon maeng mangkane kadang iso ngregani morah. Terus mari ngunu yo ora atek ruwe kanggo ngatur preian barang soale nag nang omah iso bukak sak karepe dewe.

Topic: business
Kabeh wong kui duwe selarane dhewe-dhewe, ora iso dipeksoke, termasuk neng gim. Nanging, luwih apik yen awak dhewe dolanke gim sing uga didolanke wong liyo. Ora kudu jago. Sing penting, awak dhewe iso melu dolan bareng pas lagi ngumpul bareng konco-konco. Yen misale, awak dhewe dolan sitik-sitik gim kui, awak dhewe ngerti siji opo rong perkoro seko gime kui. Informasi kui iso awak dhewe dadike bahan kanggo ngobrol pas lagi ngumpul. Yen awak dhewe ora ngerti blas babagan gim sing dimaksud kui, awak dhewe ora iso ngopo-ngopo. Awak dhewe gak iso melu dolan lan awak dhewe ora iso mlebu obrolane mergo awak dhewe ora ngerti perkoro kui opo-opo.

Topic: technology
Bonang iki salah siji alat musik sing digawe pertunjukan musik gamelan sing asale teko Jawa. Fungsi utamane bonang iku dadi petunjuk arah teko suatu gending. Dadi alat musik sing siji iki bener-bener vital banget. Kabeh alat musik nang gamelan berpatoke ambek bonang. Nek bonange kaco, liyane pasti melu kaco. Bonang iku dimuniknone dengan cara dipukul. Cek munine apik, kayu sing digawe mukul dilapisi kain nang ujunge dan dijenengi bindi. Cara maino bonang iku pertama, pemain bonang lunggo nang tengah-tengah dan nyekel bindi nang kedua tangane. Onok akeh banget teknik mukul bonang. Sing paling sederhana iku nabung rong nada bersamaan. Misal nada 3 duwur dipukul barengan ambek nada 3 rendah, utowo nada rendah 1 dipukul barengan ambek nada 1 tinggi.

Topic: culture & heritage
Wamilo iki senjata tradisional sing berasal teko daerah Gorontalo. Bentukane sekilas meh meh podo karo golok. Cuma sing mbedakno wamilo karo golok iku onok nang bagian ujung ngisore. Ujung ngisore wamilo iki luwe melengkung nang ngisor, dadi luwe nyaman pas digenggem. Wamilo iki terbuat teko besi dan nduwe ta’upo utowo sarung sing dibuat teko kayu kuning. Koyok senjata tradisional liyane, senjata sing siji iki mbiyen digawe perang lawan musuh. Tapi jaman saiki, wamilo nduwe akeh banget fungsine. Tapi sing paling sering iku digawe pas ngarungi alas dan isok dadi senjata pas jelajah. Dadi gawe awakmu sing gak eroh kudu nggowo opo pas jelajah alas, isok nggawe senjata sing siji iki.

Topic: culture & heritage
Biyen aku tau moco cerito nag salah sijine situse dinas kabupaten lamongan sing nyeritakno awitane sejarah kota lamongan iku koyok opo ambek awitane metune jeneng lamongan nang kota lamongan iku. Asline jeneng lamongan iku terko salah sijine bocah enom sing jenenge Hadi, Hadi maeng pinteri orambloko mangkane oleh pangkat ronggo sing akhire jenenge maleh dadi Ronggohadi. Tapi karo wong kono dicelok ambek Mbah lamong. Tapi polahe mbah lamong iku maeng pinteri orambloko oleh mimpen utowo oleh ngemong masyarakat nang kono akhire mbah lamong iku jenenge maleh dadi Lomongan. Dadi Lamongan teko jenenge salah sijine tokoh masyarakat utowo pemimpin sing paling disenenge amek masyarakat kono sing jenenge mbah Lamong 

Topic: culture & heritage
Dina Sabtu, aku ngejak adhiku nonton film ning bioskop. Aku lan adhiku nonton Mencuri Raden Saleh. Film iki marai aku penasaran sebab oleh akeh komentar apik ning sosial media. Uga aktore sing biyasane dadi pemeran utama ning filme dhewe-dhewe saiki ngumpul dadi sak film. sak durunge mlebu bioskop, aku lan adhiku tuku tiket lewat online ben langsung cetak uga tuku camilan kanggo nonton bioskop. Film sing ditayangke iki bedha karo tema film liyane. Lewat film iki, para bocah enom bisa sinau piye carane njaga warisane bangsa kaya karya seni lan ngewenehi pangerten yen lukisan iki saksi bisu perjuangane para leluhur. 

Topic: leisures
Saban wayah natal, ana rangkaian acara ning gereja. Taun iki, Yosep dadi salah sawijine panitia sing nyiyapake acara. Biyasane ning acara natal kuwi ana pentas teater sing nyeritakake babagan kelairane Yesus. Kanggo acara teater iki, Yosep taun iki milih bocah-bocah cilik saka sekolah Minggu kanggo mentasake teater iki amarga pengen nuwuhake rasa tresna marang Gusti. Yosep ngejak bocah murid sekolah Minggu sinau proses lan crita kelairane Yesus. Yosep uga ngajari carane akting ben bisa nampilake pentas sing apik, utamane kanggo pemeran Maria lan Yusuf amarga peran iki penting banget ning ndhuwur panggung. Saka pentas iki, akeh bocah sing tambah sregep pengen sinau alkitab amarga diceritaake kanggo cara sing nyenengake.

Topic: religion
Salah siji tipe pekerja sing akeh banget dilakoni wong-wong iku freelance. Freelance iki dadi inceran mergo tipe pekerja iki gak bakal terikat karo kontrak perusahaan, tapi mek nduwe tanggung jawab garap kerjaan sing dikeki kantor. Makane iku freelance dianggep super fleksibel. Dan berhubung kerjo freelance iki gak terikat kontrak ambek perusahaan, awak dewe isok sisan dadi karyawan freelance nang rong perusahaan sekaligus. Gak bakal onok masalah sisan, soale kan gak onok ikatan kontrak. Sing penting kerjaan mari, pihak perusahaan garek terimo dadine. Iku sing marakno akeh karyawan kantor sek akeh sing njupuk kerjaan freelance, soale isok gawe nambah pendapatan sisan. Freelance iki ancen akeh banget manfaate.

Topic: business
Pas aku sekolah mesti nag wayae olahraga terus sing ngulang olah raga utowo sing ngawasi olah raga iku ora mlebu, mesti guru sing liyo ganteni ngulang olahraga. Mangkane mesti diisi olahraga sing paling gampang awasane ambek ulangane yaiku senam. Nah sename iku aneh-aneh, pokoke sak senenge guru iku sing ngulang masio obahe maeng ono sing mumet-mumet sampek endos bingung barang yo ono. Tapi ancene senam iku olahraga sing paling enak ambek gamapange oraukur. Terus iku yo dilakoni nang tengah lapangan sing lapangane iku jemek kabeh. Dadi nag senam yo mesti copot kabeh sepatune soale nag gak ngunu yo bakal ojor sepatune kelem linet.

Topic: sports
Jaman saiki iku mesti akeh berita sing nyiarno bencana alam sing kedaden nang pirang-pirang daerah contone koyok sing kedaden nang daerah Semarang yaiku banjir sing sampek saiki durung surut, terus ono maneh gembah sing lagek kedaden, ambek liyan-liyane iku maeng. Nah koncoku sing nang daerah Semarang mesti ben tahun iku yo siap-siap kanggo ngadepi banjir iku maeng, mergane nag gak siap-siap engko yo kalang kabut nag kedaden banjir. Opo maneh saiki nag banjir jarene tambah nemen timbang sak durunge. Mangkane deke iku mesti nyiapno barang-barange kanggo gampang dieleh-eleh nag apan banjir. Terus sak liyane iku, deke yo wes biasa ngadepi koyok ngunu iku maeng.

Topic: slice of life
Wisata air terjun mada karipura ancene uapik temen, sampek ono sing ngarani iki koyok panggonan topo'e wong sakti soale mengkelung bunder ngunu. Terus nag ditus wisata yo ono sing ngarani nag air terjun iku panggonane Patih Gajah Mada topo. Terus ono maneh sing ngarani nag banyune air terjun iku ora tau entek, yo ancene bener se, soale aku pas dolan mrono iku ulan 7 pas ketigo wayahe wadok podo kesaten tapi nag kono banyu air terjune isek tetep kede terus beninge pol. Mangkane yo ora nggumun nag ono sing ngarani banyune nag air terjun iku abadi ora tau entek masio ketigo dowo. 

Topic: leisures